High School Musical 2

Ffilm deledu Disney yw High School Musical 2 sy'n serennu Zac Efron a Vanessa Hudgens. Dyma'r ail ffilm yn y gyfres a chafodd ei noson agoriadol yn Disneyland, Anaheim, Califfornia ar yr 17eg o Awst, 2007. Mynychodd y prf gast y digwyddiad. Dangoswyd y ffilm ar y teledu am y tro cyntaf ar yr un noson, ar y Disney Channel yn yr Unol Daleithiau ac ar y sianel Family yng Nghanada.

Yn y ffilm, mae cymeriad Troy Bolton yn poeni ynglŷn â chael swydd, am fod pris mynd i'r coleg yn pwyso'n drwm ar ei feddwl, yn ogystal â cheisio sicrhau y bydd ef a'i gariad Gabriella Montez yn medru bod yng nghwmni ei gilydd dros wyliau'r Haf.

Gwelwyd y noson agoriadol gan gyfanswm o 17.3 miliwn o wylwyr yn yr Unol Daleithiau - 10 miliwn yn fwy na'r ffilm flaenorol - gan wneud y ffilm y ffilm Disney Channel mwyaf poblogaidd bryd hynny.

Cast
 Troy Bolton (Zac Efron) yw prif gymeriad gwrywaidd y ffilm. Ef yw'r myfyriwr mwyaf poblogaidd yn East High School, ac mae'n gapten ar y tîm pêl fasged. Yn y ffilm hon, canodd Efron ei holl ganeuon, lle roedd ei lais ef wedi'i blethu â llais Andrew Seely yn y ffilm gyntaf High School Musical.
 Gabriella Montez (Vanessa Hudgens) yw prif gymeriad benywaidd y ffilm.
 Sharpay Evans (Ashley Tisdale) yw merch ddrwg y ffilm.
 Ryan Evans (Lucas Grabeel) yw efaill Sharpay.
 Chad Danforth (Corbin Bleu) yw ffrind gorau Troy ac mae'n ffrindiau da gyda Jason a Zeke.
 Taylor McKessie (Monique Coleman)yw ffrind gorau Gabriella. Mae hi hefyd yn ffrindiau gyda Kelsi Nielsen a Martha Cox, ac mae'n canlyn gyda Chad. Hi yw capten y tîm Decathlon yn yr ysgol. Mae ganddi swydd haf yn Lava Springs fel Cydlynydd Gweithgareddau. Mae'n medru gweld gwir gymeriad Sharpay, a thuedda o fod yn sinigaidd pan yn trafod bechgyn.
 Mr. Thomas Fulton (Mark L. Taylor) yw rheolwr Lava Springs.
 Jack Bolton (Bart Johnson) yw tad Troy.
 Mr. Vance Evans (Robert Curtis Brown) yw tad Ryan a Sharpay.
 Mrs. Darby Evans (Jessica Tuck) yw mam Ryan a Sharpay, a Llywydd Pwyllgor Lava Springs.
 Ms. Darbus (Alyson Reed) yw'r athrawes ddrama llym yn East High.
 Kelsi Nielsen (Olesya Rulin) sy'n fyfyrwraig yn East High. Mae'n medru canu'r piano ac mae'n cyfansoddi.
 Zeke Baylor (Chris Warren Jr.) sy'n ffrindiau â Troy a Chad, a chwaraea i'r tîm pêl fasged.
 Jason Cross (Ryne Sanborn) sy'n ffrindiau â Troy, Chad, a Zeke a chwaraea ar y tîm pêl fasged.
 Martha Cox (Kaycee Stroh) sy'n fyfyrwraig yn East High. Mae'n ffrindiau â Gabriella, Kelsi, a Taylor.
 Jackie (Tanya Chisholm) yw un o ffrindiau Sharpay (h.y. Y Sharpettes).
 Lea (Kelli Baker), Sharpette arall.
 Emma (McCall Clark), Sharpette arall.
 Mrs. Lucille Bolton (Leslie Wing Pomeroy) yw mam Troy a gwraig Mr. Bolton.

Y Caneuon
 Cân  Cenir yn bennaf gan  Cantorion Eraill  Golygfa What Time Is It  Troy, Gabriella, Sharpay, Ryan, Chad, Taylor  Wildcats  Ystafell ddosbarth, Coridoraum  Caffi What Time Is It (Pt. 2)  Troy, Gabriella, Sharpay, Ryan, Chad, Taylor  Wildcats Tir Ysgol East High Fabulous  Sharpay and Ryan  Sharpettes  Pwll Lava Springs  Work This Out  Troy, Gabriella, Chad, Taylor, Kelsi, Zeke, Martha, Jason  Wildcats a Gweithwyr y Gegin  Cegin Lava Springs You Are The Music In Me  Troy a Gabriella  Kelsi and Wildcats  Ystafell Fwyta Lava Springs  Humuhumunukunukuapua'a  Sharpay a Ryan  Sharpettes  Cefn llwyfan Lava Springs  I Don't Dance  Chad a Ryan  Baseball Players, Wildcats, a Chwmni  Cae Pêl Fâs Lava Springs You Are The Music In Me (Fersiwn Sharpay)  Sharpay  Troy a Sharpettes  Llwyfan Lava Springs  Gotta Go My Own Way  Troy a Gabriella  Dim  Pwll Lava Springs, Ystafelloedd Newid, Tir Bet On It  Troy  Dim  Cwrs Golff Lava Springs Everyday  Troy and Gabriella  Wildcats and Company  Lava Springs Stage All For One  Troy, Gabriella, Sharpay, Ryan, Chad, Taylor  Kelsi, Zeke, Martha, Jason, Wildcats, Cwmni  Pwll Lava Springs

Categori:Ffilmiau 2006
Categori:Ffilmiau Saesneg
Categori:Ffilmiau Disney
Categori:Ffilmiau cerdd
Categori:Ffilmiau o Unol Daleithiau America